Държавен вестник, бр. 4, 2020 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  4
НАЦИОНАЛЕН 
СТАТИСТИЧЕСКИ ИНСТИТУТ
СПОРАЗУМЕНИЕ
за сътрудничество в областта на статистиката 
между Националния статистически инсти­
тут на Република България и Централното 
статис­тическо бюро на Палестина
(Одобрено с Решение № 715 от 29 ноември 
2019 г. на Министерския съвет. В сила от да­
тата на подписването му – 16 декември 2019 г.)
Националният статистически институт на 
Република България и Централното статисти­
ческо бюро на Палестина (по-долу наричани 
заедно или поотделно „Страните“ или „Стра­
ната“) сключват настоящото Споразумение 
за целите на развитието на статистическата 
система в двете държави и задълбочаване 
на сътрудничеството на международно ниво.
Член 1
С настоящото Страните определят следните 
цели на Споразумението:
– Взаимно сътрудничество, което ще доведе 
до качествено развитие на статистическите 
методологии, статистическите изследвания 
и по-добро разбиране на статистическите 
резултати;
– Обмен на опит и знания във всички об­
ласти на статистическата дейност.
Член 2
Страните осъществяват сътрудничество в 
следните области:
– Методологии на статистическите из­
следвания;
– Анализ на статистическите резултати;
– Бизнес статистика;
– Национални сметки и цени;
– Околна среда;
– Население и образование;
– Заетост и условия на живот;
– Транспорт;
– Туризъм;
– Използване на административните из­
точници за статистически цели;
– Статистика за жените и мъжете и наси­
лието срещу жените и мъжете;
– Статистика на правосъдието;
– Сътрудничество в развитието на зако­
нодателството в областта на статистиката.
Член 3
Сътрудничеството между Страните се ре­
ализира чрез следните дейности:
– Обмен на опит и информация по отно­
шение на методологията, организацията и 
технологията на производството и разпро­
странението на статистическите данни;
– Мисии и учебни посещения;
– Организиране на курсове за обучение и 
работни групи;
– Обмен на статистически публикации и 
методологии;
– Обмен на опит в сферата на научните 
изследвания;
– Изпълнение на съвместни проекти в 
областта на статистиката.
Член 4
Правата и задълженията за всяка дейност 
или съответно експертна помощ (брой на екс­
пертите, работна програма, продължителност 
и компенсация) се определят от Страните 
преди всяка дейност или помощ въз основа 
на специални Анекси към текста на Спора­
зумението, неразделна част от него.
Двете Страни ще се срещат периодично, 
когато е необходимо, за преглед и обновяване 
на целите на настоящото Споразумение и за 
укрепване на общия интерес.
Член 5
Страните се договарят да покриват разхо­
дите, произтичащи от настоящото Споразу­
мение, в рамките на собствените си бюджети. 
Финансови въпроси, които могат да възникнат 
междувременно, докато Споразумението е в 
сила, ще бъдат решавани чрез сключване на 
взаимно споразумение между двете Страни в 
рамките на наличния за двете Страни бюджет. 
Член 6
Статистическите данни и информацията 
(предмет на това Споразумение), които се 
обменят между Страните, могат да се из­
ползват само за определените в настоящото 
Споразумение цели.
Данни и информация във всякаква форма, 
получени от една от Страните от другата 
Страна във връзка с настоящото Споразуме­
ние, ще се смятат за конфиденциални и не 
могат да бъдат предоставяни на трети страни 
без писменото съгласие на Страната, която 
е предоставила информацията или данните.
Поверителността на тези данни се запаз­
ва съгласно действащото законодателство в 
двете Страни. Механизмът за обмен на данни 
трябва да бъде организиран по начин, който 
служи на общите интереси на двете Страни.
Член 7
Страните разрешават всички спорове, про­
изтичащи от тълкуването или прилагането на 
настоящото Споразумение, чрез преговори и 
след постигането на взаимно съгласие.
Член 8
Настоящото Споразумение може да бъде 
изменяно по всяко време чрез писмено дого­
варяне между двете Страни.
Член 9
Настоящото Споразумение влиза в сила от 
датата на неговото подписване и е със срок от 
три години. Срокът на настоящото Споразуме­
ние ще бъде автоматично удължен за същия 
период, освен ако една от Страните не даде 
писмено предизвестие за намерението си да